SHBA po intensifikojnë thirrjet për ndryshime në Egjipt
Sekretarja Klinton ka sugjeruar se struktura e tanishme politike dhe ekonomike e Egjiptit nuk është rezultative
Shtetet e Bashkuara po intensifikojnë thirrjet për ndryshime në Egjipt pas rreth një javë demonstratash masive, kaosi dhe dhune që ka përfshirë një nga aleatët më të ngushtë të Shteteve të Bashkuara në botën arabe. Korrespondenti i Zërit të Amerikës, Majkëll Bouman na sjell hollësi. Për ditë me radhë zyrtarët amerikanë kanë ritheksuar politikën e Shteteve të Bashkuara për reforma politike në Egjipt. Sekretarja amerikane e Shtetit, Hillari Klinton e shprehu edhe një herë atë, por më drejtpërdrejt. Sekretarja Klinton foli në programin e kanalit televiziv Fox, Fox News Sunday. Ajo nuk bëri thirrje për dorëheqjen e Presidentit Hosni Mubarak, por duket se sugjeroi se struktura e tanishme politike dhe ekonomike e Egjiptit nuk është rezultative. Me intensifikimin e thirrjeve për ndryshime, sekretarja Klinton paralajmëroi përsëri kundër anarkisë dhe radikalizmit. Ndërkaq, ambasadori i Egjiptit në Uashington, Sameh Shukri, pranoi se vendi i tij është “duke kaluar kohë të vështira”, siç u shpreh ai në programin e kalanit televiziv amerikan ABC, . Ai theksoi se Egjipti kishte hyrë në rrugën e reformave para se të fillonin protestat. Analistët thonë se gjendja shpërthyese dhe e paparashikuar në Egjipt përbën sfida reale për diplomacinë amerikane. Reva Balla është analiste në firmën Stratfor në Shtetet e Bashkura që merret me analiza gjeopolitike. Balla thotë se zyrtarët e Shteteve të Bashkuara po bëjë presion për ndryshime në Egjipt dhe në të njejtën kohë shpresojnë për një rezultat që nuk do ta destabilizonte Egjiptin apo Lindjen e Mesme në tërësi. Ajo thotë se ushtria egjiptiane do të ushtrojë më shumë kontroll dhe influencë në ditët e ardhëshme dhe mendon se ditët e Hosni Mubarakut si president mund të jenë të numëruara. Shtetet e Bashkuara po u bëjnë thirrje shtetasve amerikanë të largohen nga Egjipti dhe shumë vende u rekomandojnë qytetarëve të tyre që të mos udhëtojnë në Egjipt, ndërkohë që ligji në vend po bie gjithnjë e më tepër.